ລັດຖະມົນຕີ​ຍິງ 2 ຄົນ ຂອງຍີ່ປຸ່ນ ລາອອກ ຈາກຕຳແໜ່ງ
ທັງ​ສອງຄົນ​ລາ​ອອກ​​ ໃນ​ວັນ​ຈັນ​ມື້​ນີ້ ຍ້ອນ​ມີ​ການກ່າວ​ອ້າງ​ວ່າ ເຂົາ​ເຈົ້າ​ໄດ້​ນຳ​ໃຊ້​ ທຶນ​ດ້ານ​ການ​ເມືອງ ​ໄປ​ໃນ​ທາງ​ທີ່​ຜິດ.
ທີ່ປະເທດຍີ່ປຸ່ນ ລັດຖະມົນຕີຍິງ 2 ຄົນໃນຈຳນວນ 5 ຄົນໃນຄະນະ ລັດຖະບານຂອງ ນາຍົກລັດຖະມົນຕີ Shinzo Abe ໄດ້ລາອອກ ຈາກຕຳແໜ່ງ ທັງສອງຄົນລາອອກໃນວັນຈັນມື້ນີ້ ຍ້ອນມີການກ່າວອ້າງວ່າ ເຂົາເຈົ້າໄດ້ນຳໃຊ້ທຶນດ້ານການເມືອງ ໄປໃນທາງທີ່ຜິດ ຄືໃຊ້ ໄປຊື້ສຽງສະໜັບສະໜຸນພວກຕົນນັ້ນ ການກ່າວຫາຕໍ່ ລັດຖະມົນຕີການຄ້າ ທ່ານນາງ Yuko Obuchi ເຊິ່ງເປັນລູກສາວອະດີດນາຍົກລັດຖະມົນຕີ ໄດ້ເປີດເຜີຍອອກມາ ໃນອາທິດແລ້ວນີ້ວ່າ ທ່ານນາງໄດ້ໃຊ້ຈ່າຍຫຼາຍແສນດອລລ່າ ຈາກກອງທຶນສຳຫລັບການເລືອກຕັ້ງ ເພື່ອນຳໄປຊື້ປີ້ເບິ່ງການສະແດງ ແລະ ຂອງຂວັນ ອື່ນຫຼາຍຢ່າງ ແຈກພວກປ່ອນບັດໃນເຂດເລືອກຕັ້ງຂອງທ່ານນາງ ພຽງບໍ່ພໍເທົ່າໃດຊົ່ວໂມງ ຫຼັງຈາກທ່ານນາງ Obuchi ໄດ້ລາອອກ ລັດຖະມົນຕີຍຸຕິທຳ ທ່ານນາງ Midori Matsushima ກໍໄດ້ຍື່ນໜັງສືລາອອກ ຍ້ອນຖືກກ່າວຫາວ່າ ທ່ານນາງ ໄດ້ລະເມີດກົດໝາຍເລືອກຕັ້ງ ໂດຍການເອົາ ວີເຈ້ຍທີ່ມີຊື່ ແລະ ຮູບຂອງທ່ານນາງນັ້ນ ໄປແຈກຢາຍໃຫ້ພວກປ່ອນບັດ ຢູ່ໃນເຂດເລືອກຕັ້ງຂອງທ່ານນາງ ທ່ານນາງ ກ່າວວ່າ ພວກວີເຫຼົ່ານັ້ນ ຄວນໄດ້ຮັບອະນຸຍາດ ໃຫ້ເປັນຄືກັບ ນາຍົກລັດຖະມົນຕີ Abe ກ່າວໃນວັນຈັນມື້ນີ້ວ່າ ທ່ານໄດ້ຂໍອະໄພໂທດ ຕໍ່ປະຊາຊົນຍີ່ປຸ່ນ ແລະ ກ່າວວ່າ ທ່ານຈະແຕ່ງຕັ້ງຜູ້ຂຶ້ນມາແທນ ຕຳແໜ່ງເຂົາເຈົ້າ ພາຍໃນແລງມື້ນີ້ JAPANESE TRADE AND INDUSTRY MINISTER, YUKO OBUCHI, SAYING: